**Zmluva o poskytnutí dotácie z rozpočtu obce Zálesie**

uzavretá podľa§ 51 zákona č. 40/1964 Zb. Občiansky zákonník v znení neskorších predpisov v nadväznosti na ustanovenie § 7 ods. 4 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov a Všeobecne záväzného nariadenia obce Zálesie č. 1/2005, ktorým sa určuje spôsob a metodika poskytovania dotácií z rozpočtu obce Zálesie (ďalej len „zmluva“) medzi zmluvnými stranami:

Poskytovateľ:

**Obec Zálesie**

So sídlom: Trojičné nám. č. 1, 900 28 Zálesie

zastúpená starostom Ing. Mariánom Pergerom

IČO : 00682110

DIČ : 2020687207

Bankové spojenie : OTP Banka Slovensko, a.s.

Číslo účtu : SK11 5200 0000 0000 0147 1445

(ďalej tiež len „poskytovateľ“)

a

Prijímateľ:

**Spirituale, Spoločnosť pre duchovnú obnovu obce Zálesie**

Charakter organizácie. Občianske združenie

Sídlo : Ignáca Gešaja 3, 900 28 Zálesie

Zastúpený : Ing. Michal Cibira, predseda

IČO : 30869218

Bankové spojenie : Tatrabanka

Číslo účtu : SK66 1100 0000 0026 2283 6733

 (ďalej tiež len „prijímateľ“)

**Článok 1**

**Predmet zmluvy**

1. Predmetom tejto zmluvy je poskytnutie dotácie pre rok 2021 poskytovateľom z rozpočtu Obce Zálesie vo výške **400- EUR** (slovom štyristo eur) na účet prijímateľa, uvedený v záhlaví tejto zmluvy, ktorú dotáciu sa prijímateľ zaväzuje použiť na účel bližšie špecifikovaný v čl. 2 tejto zmluvy a to v súlade s uznesením obecného zastupiteľstva obce Zálesie č. 353/05/2021 zo dňa 19.5.2021.

**Článok 2**

**Účel použitia dotácie**

1. Poskytovateľ poskytuje prijímateľovi dotáciu uvedenú v čl. 1 tejto zmluvy za účelom výkonu činnosti prijímateľa.

2. Prijímateľ prijíma od poskytovateľa dotáciu uvedenú v čl. 1 tejto zmluvy a zaväzuje sa ju použiť účelne a hospodárne, na účel uvedený v bode 1 tohto článku a to do konca rozpočtového roka, v ktorom mu bola poskytnutá.

3. Dotáciu nemožno použiť na projekty, aktivity a účel:

 a) s cieľom poškodzovať životné prostredie,

 b) s cieľom podnecovať neznášanlivosť na základe pohlavia, rasy, farby pleti, jazyka, viery a náboženstva, fašistického či iného zmýšľania, národného alebo sociálneho pôvodu, príslušnosti k národnosti alebo etnickej skupine,

c) na činnosť politických strán alebo politických hnutí,

d) na nákup alkoholických nápojov, tabaku a tabakových výrobkov,

e) na platy a odmeny funkcionárom prijímateľa, ak je právnickou osobou,

f) na iné účely, ktoré nezodpovedajú všeobecne prospešnému charakteru.

4. V prípade nadobudnutia majetku z finančných prostriedkov dotácie:

 a) Žiadateľ je povinný riadne oceniť, evidovať a odpisovať majetok nadobudnutý z dotácie, pri dodržaní príslušných ustanovení zákona o účtovníctve (§28), počas predpokladanej doby používania zodpovedajúcej spotrebe budúcich ekonomických úžitkov z majetku.

b) V súvislosti s ustanovením uvedeným v predchádzajúcom písm. a) tohto bodu berie žiadateľ na vedomie, že mu môže byť poskytnutá dotácia na rovnaký majetok až po ukončení odpisovania majetku, na ktorý už bola poskytnutá dotácia.

**Článok 3**

**Práva a povinnosti poskytovateľa a prijímateľa**

1. Prijímateľ sa zaväzuje vyúčtovať dotáciu bližšie špecifikovanú v čl. 1 tejto zmluvy bezodkladne po jej použití, najneskôr do 30. januára nasledujúceho kalendárneho roka tak, že poskytovateľovi v uvedenej lehote predloží písomné vyúčtovanie poskytnutej dotácie spolu s čitateľnými fotokópiami účtovných dokladov preukazujúcich účel a rozsah použitia poskytnutej dotácie. Účtovné doklady musia mať všetky náležitosti, ktoré po vecnej aj formálnej stránke zodpovedajú platným zákonným ustanoveniam, najmä zákona č. 431/2002 Z.z. o účtovníctve znení neskorších predpisov, zákona č. 283/2002 Z.z. o cestovných náhradách v znení neskorších predpisov, ako aj prílohy k účtovným dokladom. Takýmito dokladmi sú najmä:

a) kópia bankového výpisu príjemcu dotácie (ďalej tiež len „príjemca“), ktorá dokumentuje príjem a použitie poskytnutej dotácie

b) kópia faktúry, ktorá musí obsahovať číslo faktúry, názov dodávateľa, IČO, DIČ, názov príjemcu, IČO, DIČ, deň vystavenia faktúry, deň splatnosti faktúry, forma úhrady faktúry, presné označenie dodávky, množstvo, celková cena dodávky, pečiatka a podpis (Zálohová faktúra nie je akceptovateľná ako doklad k zúčtovaniu použitia poskytnutej dotácie.)

c) kópia výdavkového pokladničného dokladu v zmysle zákona o účtovníctve (netýka sa fyzických osôb)

d) doklady z registračnej pokladne v prípade platby, resp. nákupu v hotovosti

e) správa o činnosti žiadateľa za rok, v ktorom obdržal dotáciu so zapracovaním komplexného písomného vyhodnotenie projektu vrátane fotodokumentácie, propagačných materiálov – programy, pozvánky, výstrižky z tlače, propagácia obce, prezenčné listiny a pod. Súčasťou správy o činnosti bude aj informácia o súťažiach do ktorých sa členovia klubu zapojili. Turnaje, ktorých sa členovia klubu zúčastnili, ktoré zorganizovali. Za správnosť predloženého vyúčtovania zodpovedá štatutárny orgán prijímateľa.

2. Prijímateľ sa zaväzuje bezodkladne písomne informovať poskytovateľa o objektívnych prekážkach brániacich použitiu dotácie alebo jej časti na účel bližšie špecifikovaný v čl. 2 bod 1. tejto zmluvy, alebo dodržaniu zmluvných podmienok, či lehôt. Zároveň sa v takomto prípade zaväzuje vrátiť nepoužitú dotáciu alebo jej časť poskytovateľovi najneskôr do 30 dní odo dňa zaslania písomného oznámenia o existencii objektívnych prekážok brániacich použitiu dotácie alebo jej časti na účel bližšie špecifikovaný v čl. 2 bod 1. tejto zmluvy, alebo dodržaniu zmluvných podmienok, či lehôt.

3. Prijímateľ sa zaväzuje dotáciu, použitú v rozpore s účelom bližšie špecifikovaným v čl. 2, bod 1. tejto zmluvy bezodkladne vrátiť poskytovateľovi, najneskôr však do konca decembra príslušného kalendárneho roka.

4. V prípade, ak prijímateľ nepredloží písomné vyúčtovanie dotácie bližšie špecifikované bode 1. tohto článku v lehote uvedenej v bode 1. tohto článku, je povinný bezodkladne vrátiť poskytovateľovi dotáciu v celom rozsahu.

5. Prijímateľ sa zaväzuje pri všetkých aktivitách, na ktoré mu zo strany poskytovateľa bola poskytnutá dotácia, prezentovať obec Zálesie ako poskytovateľa dotácie a dbať o šírenie dobrého mena obce. Prijímateľ je povinný uviesť na propagačných materiáloch podporovaného podujatia (pozvánky, plagáty, mediálne výstupy) „Vydané s finančnou podporou obce Zálesie“, ako aj zverejniť na podporovanom podujatí text: „Podujatie finančne podporuje obec Zálesie“. Prijímateľ je povinný zabezpečiť dokumentáciu podujatia, najmä fotografický materiál, CD, DVD nosiče a iné záznamy, ktoré dokumentujú priebeh podujatia alebo podporovanej činnosti.

6. Poskytovateľ je oprávnený kontrolovať použitie dotácie. Na tento účel je prijímateľ povinný poskytovateľovi alebo ním povereným osobám na písomné požiadanie bezodkladne umožniť počas doby platnosti tejto zmluvy, ako aj do troch rokov po ukončení rozpočtového roka vykonanie fyzickej a účtovnej kontroly použitia dotácie vo svojom sídle a v iných vhodných priestoroch, ako aj nahliadnutie do originálov všetkých účtovných dokladov týkajúcich sa použitia dotácie.

7. Poskytovateľ je oprávnený požadovať vrátenie dotácie, ak boli pri uzatváraní tejto zmluvy poskytnuté nepravdivé údaje od prijímateľa.

**Článok 4**

**Doba platnosti zmluvy**

1. Táto zmluva sa uzatvára na dobu určitú a to odo dňa podpisu tejto zmluvy do 31.12.2021 s tým, že záväzky prijímateľa uvedené v čl. 2, 3 a 5 tejto zmluvy zostávajú platné i po uplynutí platnosti zmluvy.

**Článok 5**

**Osobitné dojednania**

1. Ak prijímateľ nepredloží zúčtovanie dotácie v zmysle čl. 3 bod 1 tejto zmluvy alebo použije dotáciu na iný účel, ako bolo určené v čl. 2 bod 1 tejto zmluvy, je povinný bezodkladne po plánovanom termíne realizácie projektu alebo aktivity vrátiť dotáciu, resp. alikvotnú čiastku dotácie viažucu sa k nezúčtovanej výške alebo k výške dotácie použitej na iný účel, na účet poskytovateľa.

2. Vrátenie nevyčerpanej dotácie v hodnote nepresahujúcej 5,- € (slovom: päť euro) sa nepožaduje.

**Článok 6**

**Záverečné ustanovenia**

1. Táto zmluva sa vyhotovuje v štyroch rovnopisoch, z ktorých má každý platnosť originálu, po dvoch pre každú zmluvnú stranu.

2. Právne vzťahy vyplývajúce z tejto zmluvy sa riadia príslušnými právnymi predpismi platnými v Slovenskej republike.

3. Táto zmluva môže byť menená, doplňovaná alebo upravovaná len so vzájomným súhlasom zmluvných strán. Zmeny a dodatky k tejto zmluve musia byť uzatvorené v písomnej forme.

4. Táto zmluva nadobúda platnosť okamihom jej podpisu oboma zmluvnými stranami, účinnosť nadobúda nasledujúci deň po dni jej zverejnenia na webovom sídle poskytovateľa.

 5. Zmluvné strany vyhlasujú, že zmluvu uzavreli slobodne, vážne a bez omylu, nebola uzavretá v tiesni ani pod nátlakom, ani za nápadne nevýhodných podmienok. Zmluvné strany si zmluvu prečítali, jej obsahu porozumeli a na znak súhlasu ju vlastnoručne podpísali.

V Zálesí, dňa V Zálesí, dňa

Poskytovateľ: Prijímateľ:

------------------------------------ ----------------------------------

 Obec Zálesie

Ing. Marián Perger, starosta obce